Ein av manningini á Maersk Honam er deyður av løstunum, hann fekk undir eldsbrunanum umborð á skipinum, sum kyknaði seinnapartin týsdagin í Arabiska Havinum. Tað upplýsir reiðaríið. Eldur er framvegis í skipinum og teir fýra saknaðu menninir eru framvegis ikki afturíaftur komnir. “ Vit harmast djúpt um at hava mist ein av starvsfeløgum okkara, sum í fyrsta umfari varð fluttur av skipinum saman við 22 øðrum,“ sigur Søren Toft, rakstrarleiðari í Maersk Line, í eini dagføring frá reiðarínum. “ Vit gera alt tað, vit eru ment í hesi syrgiligu støðu, at taka okkum av manningini og halda fram við at leita eftir teimum fýra saknaðu.” Fimm skip luttaka nú í leitingini. Eldurin kyknaði, tá Maersk Honamvar á veg úr Singapore móti Suez, og er enn ikki sløktur. Sambært Søren Toft royndi manningin tvær ferðir at sløkkja eldin, men til fánýtis.